Боян Бойчев
Молба

chitanka.info

Позволи ми да те обичам всеки миг,

И в този миг за тебе да живея,

Всеки миг да съм с теб завинаги,

Миг, във който да се слеем.

Позволи ми да съм слънчевият лъч,

Който сутрин те прегръща рано,

Позволи ми да съм пролетния дъжд,

Заблестял на голото ти рамо.

Позволи ми да съм радостният ден,

Вятърът немирен във косите ти,

Позволи ми да съм сладкият ти плен,

Цветният ти сън, нежните ти мисли.

Позволи ми да съм страстната ти нощ,

Изпълнена с космически фантазии,

И на звездите скритата им мощ,

Любовта ни слънчева да пази.

Позволи ми да съм твоя свят,

Себе си във който да открием,

Позволи ми да съм цъфналият цвят,

Живот, от който ти да пиеш.

пролетта на 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.